CELEX: 62018TN0661
Language: lt
Date: 2018-11-07 00:00:00
Title: Byla T-661/18: 2018 m. lapkričio 7 d. pareikštas ieškinys byloje Securitec / Komisija

21.1.2019   
            
            
               LT
            
            
               Europos Sąjungos oficialusis leidinys
            
            
               C 25/46
            
         
      2018 m. lapkričio 7 d. pareikštas ieškinys byloje Securitec / Komisija
      
      (Byla T-661/18)
      (2019/C 25/60)
      Proceso kalba: prancūzų
      
         Šalys
      
      
         Ieškovė: Securitec (Livange, Liuksemburgas), atstovaujama advokato P. Peuvrel
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, kad šis ieškinys dėl panaikinimo atitinka formos reikalavimus,
               
            
                  —
               
               
                  iš esmės pripažinti, kad ieškinys dėl panaikinimo pagrįstas,
               
            
                  —
               
               
                  todėl panaikinti 2018 m. rugsėjo 7 d. priimtą sprendimą atmesti,
               
            
                  —
               
               
                  taip pat panaikinti 2018 m. rugsėjo 17 d. Komisijos sprendimą,
               
            
                  —
               
               
                  pripažinti kitus teisinius įpareigojimus šioje srityje,
               
            
                  —
               
               
                  priteisti iš Komisijos bylinėjimosi išlaidas ir bet kokio pobūdžio kitas per šį procesą jų patirtas išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas pareigos motyvuoti nesilaikymu, pirma, 2018 m. rugsėjo 7 d. Komisijos sprendime atmesti ieškovės pasiūlymą, pateiktą dalyvaujant konkurse Nr. HR/R1/PR/2017/059 „Saugumo Europos Komisijos Belgijoje ir Liuksemburge užimamų ir (arba) valdomų pastatų saugumo įrengimų priežiūra“ (OL 2018/S 209-476275), ir antra, 2018 m. rugsėjo 17 d. sprendime, kuriuo atsisakoma pateikti ieškovei paaiškinimus, kurių ji prašė apie minėtą konkursą. Iš tikrųjų sprendime atmesti ieškovės pasiūlymą tik nurodoma, kad pasiūlyme nenurodyta žemiausia kaina, nors kainos kriterijus nebuvo vienintelis specifikacijose nurodytas skyrimo kriterijus. Nepakankamas motyvavimas prilygintinas motyvavimo nebuvimui, todėl sprendimas turi būti panaikintas.
               
            
                  2.
               
               
                  Antrasis ieškinio pagrindas grindžiamas ginčijamo sprendimo neteisėtumu. Šiuo klausimu ieškovė tvirtina, kad mažiausios kainos kriterijus nebuvo vienintelis ir kad reikėjo, be kita ko, jog atrinktas pasiūlymas būtų teisėtas ir atitiktų reikalavimus. Tačiau, ieškovės nuomone, laimėjusioji organizacija neturėjo NEDAP sertifikatų, kurie buvo būtini pagal specifikacijas. Todėl sutarties skyrimas šiai bendrovei buvo neteisėtas, taigi reikia panaikinti ginčijamą sprendimą.
               
            
                  3.
               
               
                  Trečiasis ieškinio pagrindas grindžiamas skaidrumo, vienodo požiūrio ir nediskriminavimo principų pažeidimu ginčijamame sprendime, ypač kalbant apie neproporcinga mažiausiai 900 000 EUR apyvartos reikalavimą įmonėms, kurios dalyvauja konkurso dalyje Nr. 4 Liuksemburge, ir atsižvelgiant į tai, kad Komisija neatsakė į ieškovės 2018 m. birželio 28 d. raštą šiuo klausimu.